Υβέτ Τζάρβις - Κορδοπάτη

Η Υβέτ Τζάρβις-Κορδοπάτη (αγγλικά: Yvette Jarvis-Kordopatis) (γενν. 7 Δεκεμβρίου 1957) είναι Αμερικανίδα-Ελληνίδα πρώην καλαθοσφαιρίστρια, η οποία αγωνιζόταν ως πάουερ φόργουορντ, μοντέλο, τηλεπαρουσιάστρια και τραγουδίστρια.Βιογραφικό Σημείωμα

Βιογραφία
Η Τζάρβις γεννήθηκε στο Μπρούκλιν της Νέας Υόρκης. Απέκτησε την ελληνική υπηκοότητα μετά το γάμο της με τον αθλητή Στέλιο Κορδοπάτη.

Αγωνίστηκε στην ομάδα του Μπόστον Γιουνιβέρσιτι και αναδείχθηκε καλύτερη αμυντικός του κολεγίου της. Αφού πήρε το πτυχίο της στην ψυχολογία και την κοινωνιολογία, ασχολήθηκε με τη διαιτησία. Στο Ελένικ Κόλετζ της Βοστώνης γνώρισε Έλληνες καλαθοσφαιριστές, όπως τον Παναγιώτη Φασούλα, τον Παναγιώτη Γιαννάκη και το μελλοντικό σύζυγό της, Στέλιο Κορδοπάτη.

Στη συνέχεια εγκαταστάθηκε στην Ελλάδα όπου προπονούνταν με τη Γλυφάδα και εν συνεχεία με το Παλαιό Φάληρο. Αποκτήθηκε από τον Παναθηναϊκό το 1983 και αγωνίστηκε με επιτυχία για 2 σεζόν. Υπήρξε η πρώτη Αφροαμερικανίδα και επαγγελματίας, που αγωνίστηκε στο ελληνικό γυναικείο πρωτάθλημα, με την φανέλα του Παναθηναϊκού.Υβέτ Τζάρβις: Όπως Αμερική! - Δαμιανός Παπαχατζής weplayball.gr

Συμμετείχε ακόμα σε αρκετές τηλεοπτικές διαφημίσεις τις δεκαετίες του 1980, του 1990 και του 2000. Τελευταία της εμφάνιση σε διαφήμιση, ήταν για τα έπιπλα "Ένα κι ένα", με την χαρακτηριστική της φράση "Να την ακούτε την Υβέτ!".

Εκλέχθηκε επίσης δημοτικός σύμβουλος στο Δήμο Αθηναίων.Η Υβέτ Τζάρβις σύμοβολο της Αθηναικής Πολυπολιτισμικότητας

 Παραπομπές 

Κατηγορία:Αμερικανίδες καλαθοσφαιρίστριες
Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες αμερικανικής καταγωγής
Κατηγορία:Πάουερ φόργουορντ
Κατηγορία:Απόφοιτοι του Πανεπιστημίου της Βοστώνης
Κατηγορία:Πολιτογραφημένοι πολίτες της Ελλάδας
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Παναθηναϊκού
Κατηγορία:Αμερικανίδες μοντέλα
Κατηγορία:Αμερικανίδες τραγουδίστριες